Håkavikelva

Håkavikelva (også kalt Storelva) er ei elv i Salangen kommune i Troms og Finnmark. Den har utspring på vestsida av Reitetinden som den største av mange små bekker som samles i Isvatnan. Herfra renner elva mot nord og mottar et par mindre sideelver fra øst. Fra skoggrensa på 450 meter over havet faller elva i fosser og stryk ned en kort og bratt dal, før den munner ut i Salangen ved Håkavik.

Elva ble i 1980 vernet mot kraftutbygging gjennom Verneplan II for vassdrag. Vernegrunnlaget var vassdragets urørthet og et stort naturmangfold knyttet til elveløpsformer, geomorfologi, botanikk og vannfauna.

Referanser 

Elver i Salangen